
Nr. 8317/2/07.06.2023 							Se aprobă,
         PRIMAR
         Ivan Valentin-Dumitru-Ioan

RAPORT DE SPECIALITATE
[bookmark: _Hlk129255443][bookmark: _Hlk99369949]la proiectul de hotărâre privind delegarea, către Unitatea Administrativ Teritorială - Județul Sibiu, a dreptului de depunere a aplicației de finanțare aferentă proiectului „Microbuze școlare electrice în județul Sibiu” gestionat de Ministerul Educației, în cadrul apelului de proiecte PNRR/2023/C15/EDUCATIE/I.10.

Ministerul Educației, în calitate de coordonator de reforme și investiții finanțate prin Planul Național de Reformă și Reziliență (PNRR), a lansat apelul de proiecte „Microbuze electrice pentru elevi”, finanțat prin Planul Național de Redresare și Reziliență - Componenta C15: Educație.
	În cadrul acestui apel, prin intermediul unităților administrativ-teritoriale județene, școlile vor fi dotate cu microbuze electrice grație finanțării prin PNRR.
	Obiectivul urmărit în cadrul acestui apel vizează îmbunătățirea condițiilor de transport pentru elevi, cu precădere pentru elevii din zonele izolate, cu populație scăzută, prin furnizarea de microbuze școlare electrice, prietenoase cu mediul și cu un consum energetic redus.
	Depunerea proiectelor se realizează exclusiv online, prin platforma electronică https://proiecte.pnrr.gov.ro, cu respectarea intervalului de depunere: 18.05.2023-13.06.2023.
Astfel, ca urmare a lansării apelului de proiecte ”Microbuze electrice pentru elevi”, finanțat prin PNRR, componenta C15: Educație, unitățile de învățământ preuniversitar cu clase de nivel primar și/sau gimnazial și/sau liceal pot fi dotate cu microbuze electrice. 
Potrivit prevederilor ghidului, solicitanții eligibili care pot depune cereri de finanțare sunt Unitățile Administrativ Teritoriale din județe, iar beneficiarii finali ai investiției alocate pentru dotarea cu microbuze sunt unitățile administrative-teritoriale: respectiv comunele, orașele, municipiile. 
În acest sens Unitatea Administrativ Teritorială Județul Sibiu va depune proiectul „Microbuze școlare electrice în județul Sibiu”.
Arătăm faptul că, având în vedere prevederile ghidului Unitățile Administrativ Teritoriale beneficiare au anumite obligații, respectiv asigurarea: 
- Capacității de conectare la rețeaua de curent electric a școlii/UAT-ului sau angajamentul UAT-ului de a crea o stație de încărcare în localitatea pentru care se cere microbuz electric, în cazul în care în localitatea respectivă nu există deja o stație de încărcare funcțională. 
- Pe o durată de minimum 4 ani a resursei umane (șofer), costurile de reparații și întreținere a microbuzelor, asigurări precum și costurile de alimentare. 
- Delegarea dreptului de depunere a aplicațiilor de finanțare către Consiliul Județean Sibiu, inclusiv de a transfera dreptul de proprietate cu titlul gratuit, pe durata implementării proiectului, pentru toate bunurile achiziționate conform prevederilor proiectului pe baza unor Acorduri de parteneriat, care vor evidenția drepturile și obligațiile părților/ hotărâri de consiliu local, în baza autonomiei locale. 
La finalizarea perioadei de implementare a proiectului, dreptul de proprietate asupra bunurilor achiziționate va fi transferat, cu titlul gratuit,  Unității Administrativ Teritoriale beneficiare. 
Față de cele prezentate mai sus, vă supunem spre analiză proiectul de hotărâre privind delegarea către Unitatea Administrativ Teritorială - Județul Sibiu, a dreptului de depunere a aplicației de finanțare aferentă proiectului „Microbuze școlare electrice în județul Sibiu” gestionat de Ministerul Educației, în cadrul apelului de proiecte PNRR/2023/C15/EDUCATIE/I.10.

Secretar general,
Săvoiu Delia-Paraschiva

